Egyetlen fülhallgató használatával is tudok telefonálni és zenét hallgatni?
Igen, amennyiben ügyel arra, hogy a jobb oldali fülhallgató használatban legyen. Ez azért fontos, mert amikor QuietComfort® Earbuds fülhallgatóját a telefonnal, táblagéppel vagy laptoppal párosítja, a Bluetooth-kapcsolat az adott eszköz és a jobb oldali fülhallgató között jön létre. A jelet ezután a rendszer átsugározza a bal oldali fülhallgatóra. Ha a jobb oldali fülhallgatót kiveszi a füléből, és leteszi például az asztalra, akkor ez a fülhallgató körülbelül 20 percen belül alvó üzemmódba lép, és emiatt a bal oldali fülhallgató Bluetooth-kapcsolata megszakad. Ha a jobb oldali fülhallgatót a töltőtokba helyezi, és be is csukja a tokot, akkor a bal oldali fülhallgató csatlakozása azonnal megszakad.A hívásokkal kapcsolatban pedig azt érdemes szem előtt tartani, hogy a hangját felvevő mikrofonrendszer szintén a jobb oldali fülhallgatóban található. Az előbbiek értelmében tehát, ha csak egy fülhallgatót szeretne viselni, érdemes a jobb oldalit használnia.Ha emellett a lehetőség mellett dönt, ne feledje, hogy ekkor nem lesznek elérhetők a bal oldali fülhallgatón található érintésvezérlők, ezért a zajkioltás beállításait a Bose Music alkalmazásban, a lejátszott tartalmak kezelését pedig közvetlenül a forráseszközben végezheti.
hu
Ellenáll a Bose QuietComfort® fülhallgató az izzadságnak?
Igen. A Bose QuietComfort® fülhallgatók megfeleltek az IPX4 teszten, ami azt jelenti, hogy bármilyen szögből védve vannak az izzadsággal és a fröccsenő vízzel szemben. A töltőtok belseje is ellenáll a víznek és az izzadságnak, amely esetenként a fülhallgatón maradhat a töltőtokba helyezéskor; azonban nem ajánlott, hogy a tok külső részét víz érje.
hu
Fel lehet gyorsan tölteni az akkumulátort?
Igen. Ha a fülhallgató akkumulátora lemerült, egy gyors, 15 perces töltéssel akár 2 órányi lejátszási idő nyerhető.
hu
Használható a Bose QuietComfort® fülhallgató a Bose Music alkalmazással?
Igen. A Bose Music alkalmazással és a grafikus kezelőfelülettel könnyebben lehet vezérelni a fülhallgatót, és váltani több Bluetooth-eszköz között, mint valaha. Emellett lehetővé teszi a Bose QuietComfort® fülhallgatók személyre szabását, valamint szoftverfrissítések és új funkciók elérését a jövőben.A Bose Music alkalmazás számos hasznos funkciót is tartalmaz. Beállíthatja kedvenc zajkioltási szintjeit, felügyelheti az energiafelhasználást, testre szabhatja VPA-beállításait, és létrehozhat egy egyedi parancsikont.Ne feledje, hogy a QuietComfort® fülhallgató nem csatlakoztatható a Bose más alkalmazásaihoz, például a Bose Connect, a Bose Hear vagy a Bose SoundTouch alkalmazásokhoz.
hu
Hogyan kezeljem a fülbetéteket?
A Bose QuietComfort® fülhallgatókat minden használat után meg kell tisztítani, azaz szárazra kell törölni. Semmilyen nedvesség nem kerülhet a fülhallgatóba a nyílásokon keresztül. Továbbá figyeljen rá, hogy ne kerüljön kosz vagy törmelék a nyílásokba. Ne fújjon levegőt a nyílásokba, és ne porszívózza ki ezeket.Az alaposabb tisztítás érdekében vegye le a fülbetéteket a fülhallgatóról, majd öblítse le vízzel és enyhe mosószerrel. Hagyja teljesen megszáradni a fülbetéteket, mielőtt visszahelyezi őket a fülhallgatókra. Fontos, hogy a fülbetétek ellenállók legyenek a szennyeződéseknek és az UV-sugárzás hatásainak, amelyek általában valamilyen elszíneződést okoznak. Normál használat esetén a betétek megjelenésének éveken keresztül változatlannak kell maradnia.
hu
Hogyan párosíthatom a Bose QuietComfort® fülhallgatókat a mobileszközömmel?
Amikor először nyitja ki a Bose QuietComfort® fülhallgató töltőtokját, a fülhallgatók automatikusan felfedezhető módba lépnek, és az állapotjelző fények kéken villognak. A fülhallgatókat ezután a mobilkészüléke felismeri. Az eszköze csatlakoztatásához és a további funkciókról való tájékozódáshoz töltse le a Bose Music alkalmazást a csatlakoztatási folyamat befejezéséhez. Ha nem rendelkezik Bose Music alkalmazással, kövesse az okostelefonja Bluetooth menüjének útmutatásait a fülhallgató csatlakoztatásához. Amint létrejön a kapcsolat, az állapotjelző mindkét fülhallgatón folyamatos kék fényre vált. További eszközök csatlakoztatásához tartsa nyomva a töltőtokon lévő Bluetooth gombot, amíg a Bluetooth állapotjelző fény lassan kéken kezd villogni, vagy amíg meg nem hallja a fülhallgatókban a „Ready to connect” (Csatlakoztatásra kész) hangüzenetet. Ezután kövesse a Bose Music alkalmazás vagy a Bluetooth-eszköz menüjének utasításait a párosítás befejezéséhez.MEGJEGYZÉS: Egyszerre csak egy eszköz csatlakoztatható, illetve csak egyről lehet zenét lejátszani.
hu
Hogyan tölthetem fel a Bose QuietComfort® fülhallgatót?
A Bose QuietComfort® fülhallgatókat a töltőtokba helyezve töltheti fel. Ha a töltőtok feltöltött állapotban van, automatikusan tölteni fogja a fülhallgatókat. A fülhallgatók akkor töltődnek, amikor a fülhallgatón lévő állapotjelző fények fehéren világítanak. Megjegyzés: A tok állapotjelző fényei a tok töltöttségi állapotát mutatják, és csak akkor villognak, ha a tok áramforráshoz van csatlakoztatva és töltődik.Legfeljebb 2,5 óra szükséges a fülhallgatók teljes feltöltéséhez. A teljes feltöltést követően a fülhallgató akkumulátorának visszajelzője folyamatosan világít, majd elalszik.Ha a tok nem kap áramellátást, helyezze Qi-minősítésű, vezeték nélküli töltőpadra (nem tartozék), vagy csatlakoztassa a mellékelt USB-C kábelt a tokhoz, majd a másik végét csatlakoztassa egy számítógép vagy egy fali töltő (külön megvásárolható) USB-portjához.
hu
Hogyan érik el a teljes zajkioltást a Bose QuietComfort® fülhallgatóban?
A Bose QuietComfort® fülhallgató aktív és passzív zajcsökkentő technológiákat is alkalmaz. A fejhallgató egy kifinomult és szabadalmazott módszert alkalmaz az aktív zajcsökkentéshez: a fülre illeszkedő részek belsejében és külső részén is mikrofonok vannak elhelyezve. Az elektronikai rendszer szinte bármilyen környezetben érzékeli a hangot, majd méréseket végez, összehasonlít, és azonnal reagálva egy ellentétes semlegesítő jelet hoz létre. A passzív zajcsökkentésért az akusztikai szerkezet és a fülre illeszkedő részek szabadalmaztatott formatervezése felel.
hu
Mennyire jó a Bose QuietComfort® fülhallgató hangteljesítménye?
A Bose QuietComfort® fülhallgató minden hangerőszinten kiemelkedő hangteljesítményt nyújt. Ezt a technológiák kombinációja teszi lehetővé. Az akusztikus port szabadalmaztatott kialakítása és a prémium minőségű, nagy hatékonyságú meghajtók magával ragadó hangzást és mély basszusokat biztosítanak egy kis méretű akusztikus csomagból. A hangerő-optimalizált aktív hangszínszabályozás a hangzás teljes spektrumán fokozza a tisztaságot az élethű hangvisszaadás érdekében. Továbbá az alacsony zajküszöb csökkenti a más zajcsökkentős fülhallgatók esetében gyakran hallgató susogást.
hu
Mennyire kényelmes és stabil a Bose QuietComfort® fülhallgató?
Ezek a fülhallgatók elég kényelmesek a hosszú időn át tartó viseléshez – és elég stabilak ahhoz, hogy szorosan a helyükön maradjanak, függetlenül attól, hogy milyen erőteljesen mozog. A fülbetétek meghosszabbított, rugalmas szárnya egyenletesen oszlatja el a nyomást a fülkagyló peremén. Ez az egyedi kialakítás kiváló stabilitást biztosít a kényelmi szempontok csorbítása nélkül. A puha anyagnak és a lekerekített profilnak köszönhetően a hegy kényelmesen illeszkedik a fülkagyló üregébe a hosszan tartó viselés érdekében.
hu
Mi a különbség a Bose QuietComfort® fülhallgató és a Bose Sport Earbuds sportfülhallgató között?
Mindkét valóban vezeték nélküli fülhallgató hasonló kényelmi és stabilitási funkciókat kínál, izzadság- és időjárásálló, az akkumulátorok élettartama is azonos, de számos lényeges különbség van. A QuietComfort® Earbuds fülhallgatók mindenekelőtt zajkioltó technológiával rendelkeznek, míg a Bose Sport Earbuds sportfülhallgató nem. A QuietComfort® fülhallgatók ideálisak rendszeres és egész napos használatra, míg a sportfülhallgatót az Engineered for Exercise™ technológiával kifejezetten edzésre tervezték. Végül a Sport Earbuds sportfülhallgatók egy kicsivel kisebbek és kompaktabbak, mint a QuietComfort® Earbuds fülhallgatók.
hu
Mi az a parancsikon? Hogyan kell beállítani?
A fülhallgatón található kézmozdulat-alapú vezérlőkön kívül a Bose QuietComfort® fülhallgató parancsikon funkcióval is rendelkezik. Ez lehetővé teszi egy egyéni parancs beállítását, például a szám átugrását vagy az akkumulátor töltöttségi szintjének ellenőrzését. A Bose Music alkalmazásban beállíthatja a kívánt funkciót, és ettől kezdve a bal fülhallgató kétszeri megérintésével elérheti azt.
hu
Miben különböznek a Bose QuietComfort® fülhallgatókhoz mellékelt StayHear® Max fülbetétek az eredeti StayHear+ QC fülbetétektől?
A StayHear® Max fülbetétek az eredeti StayHear+ QC fülbetétekhez hasonló puha, szilikon anyagból készülnek, és hasonló, esernyős kialakításuk finom szigetelést biztosít a hallójárat bejáratánál az optimális zajkioltás és hangteljesítmény érdekében. A csatlakoztatás módja azonban eltérő; a StayHear® Max fülbetétek körülfogják a fülhallgató akusztikus egységét, így a fülhallgató közelebb kerülhet a fejhez.Az új fülbetét-kialakítás további előnye, hogy légmentes szigetelést biztosít a fül és a fülhallgató között, ami jobb basszust és általános hangzást eredményez.Ha már rendelkezik másik Bose fülhallgatóval, amelyhez Bose StayHear+ fülbetétek tartoznak, az új fülbetétek mérete eltérhet a fülbetét megszokott méretétől. Mindenképpen használja a Bose Music alkalmazást a fülbetét méretének meghatározására vonatkozó oktatóanyag áttekintéséhez. Előfordulhat, hogy kísérleteznie kell a megfelelő méret megtalálásához.
hu
Mit takar az aktív hangszínszabályozás?
Az aktív hangszínszabályozás a frekvenciaválasz elektronikus hangolását jelenti, hogy az szorosan illeszkedjen a fejhallgató hangzásához kialakított szabadalmazott Bose válaszgörbéhez. Ez a válaszgörbe több évtizedes kutatás eredménye, amely során azt vizsgálták, hogy a hang hogyan jut el a fülhöz. Minél inkább megfelel a frekvenciaválasz a célgörbének, annál élethűbb a hangteljesítmény.
hu
Miért nincsenek gombok a Bose QuietComfort® fülhallgatón?
A gombok helyett mindkét fülhallgatón található egy érintőfelület a termékvezérlők eléréséhez.A jobb oldali fülhallgató vezérli ezeket az alapvető funkciókat:Felfelé és lefelé simítás a hangerőszabályzáshoz    – A funkció bekapcsolásához nyissa meg a Bose Music alkalmazást, és válassza ki QuietComfort® Earbuds fülhallgatóját.    – Érintse meg a képernyő jobb felső sarkában található beállítás ikont.    – A „Control” (Vezérlés) részben állítsa be a „Volume” (Hangerő) lehetőséget.Érintse meg duplán a tartalom szüneteltetéséhez vagy lejátszásához, illetve a hívás fogadásához vagy befejezéséhez.Tartsa lenyomva a bejövő hívás elutasításához vagy a hangasszisztens eléréséhez.A bal oldali fülhallgató vezérli ezeket a funkciókat:Tartsa lenyomva az előre beállított parancsikon eléréséhez (a testreszabás a Bose Music alkalmazásban végezhető el).Érintse meg duplán a három kedvenc zajkioltási szintjének előhívásához. Az alapértelmezett beállítások a következők: maximális zajkioltás, a zajkioltás és a helyzettudatosság keveréke, teljes „áttetszőség”. Kedvenc beállításainak módosításához, illetve az összes lehetőség eléréséhez használja a Bose Music alkalmazást. A Bose Music alkalmazással az „áttetsző” üzemmód is bekapcsolható. Ha engedélyezi, az egyik fülhallgató kivételekor automatikusan szünetelni fog az audiotartalom és teljesen „áttetsző” állapotba kerül a fülhallgató, hogy figyelemelterelés nélkül hallhassa a világ zajait. Amint visszateszi a fülhallgatót a fülébe, újraaktiválódik az előző zajkioltási beállítás, és folytatódik a hangtartalom lejátszása.
hu
Miért van három pár fülbetét?
A megfelelő kényelem és fülhallgató-teljesítmény érdekében a Bose QuietComfort® fülhallgatókhoz három különböző méretű puha fülbetét tartozik. Fontos, hogy megtalálja a fülének megfelelő fülbetétméretet. Feltétlenül töltse le a Bose Music alkalmazást, és tekintse meg a fülbetét méretezésére vonatkozó oktatóanyagot. Előfordulhat, hogy kísérletezni kell annak meghatározásához, hogy melyik betétméret felel meg a legjobban az egyes füleknek – és egyáltalán nem szokatlan, hogy a két fülben más-más méretet kell használni.
hu
Vízálló a Bose QuietComfort® fülhallgató?
Nem. A QuietComfort® fülhallgatót úgy tervezték, hogy ellenálljon az izzadságnak és az időjárásnak, de nem meríthető vízbe.
hu